Tameṭṭut tuɣal tesɛa awal di temsalt n zzwaǧ, tettak-d ṛṛay-is, taqcict mači d taɣawsa, ilaq ad d-tini awal-is,  d nettat ara yidiren zzwaǧ-is ussan n temẓi d wussan n temɣer d urgaz ara teqbel, mači d nekk neɣ d keč,  ur bɣiɣ ara ad taɣeɣ a baba, ur bɣiɣ ara ad zzewǧeɣ yid-s2. Ihi si tkanit-agi ger wungalagi, ad naf d akken wwin-d akk ɣef tmeṭṭut d tugna-is di tmetti taqbaylit, ma netbeɛ amek i d-mseḍfaren, ad naf taneflit n wadeg n tmeṭṭut simal yettaẓ ɣer zdat, ay-agi nwala-t deg wungal  Iḍ d wass anda tameṭṭut tebda tettaɛraḍ ad tbeddel liḥala n tudert-is. Ma nuɣal ɣer Tafrara i deg d-nnulfa temsalt n tayri, anda argaz ibedd ɣer yidis n tmeṭṭut, akken ssawḍen rẓan ansayen, acku lukan mači d Yidir i d-yekkren mgal leɛwayed n tmetti, Ɛelǧiya ur tezmir dacu ara d-tini.